Adam Borzęcki
Adam Borzęcki (s. 6. toukokuuta 1978 Gdańsk, Puola) on puolalais-saksalainen jääkiekkopuolustaja, joka pelasi kaudella 2016–2017 Saksan toiseksi korkeimmalla sarjatasolla DEL2-liigan Bietigheim Steelersissa. Hän toimi joukkueen kapteenina. Elite Prospects -sivuston Ulf Anderssonin mukaan Borzęcki on puolustava puolustaja, joka on käyttökelpoinen alivoimalla. Hän on pelannut urallaan kotimaidensa lisäksi myös Ruotsissa ja Pohjois-Amerikassa.
Adam Riess
Adam Riess (s. 1969) on yhdysvaltalainen astrofyysikko Johns Hopkinsin yliopistossa ja Space Telescope Science Institute -tutkimuslaitoksessa. Riess palkittiin Nobelin fysiikanpalkinnolla yhdessä Brian Schmidtin ja Saul Perlmutterin kanssa lokakuussa 2011 maailmankaikkeuden kiihtyvän laajenemisen tutkimuksesta kaukaisia supernovia tutkimalla.